**REPUBLIKA HRVATSKA**

**GRAD ZAGREB**

**III. GIMNAZIJA, ZAGREB, Kušlanova 52**

Tel: 01 2305 454

OIB: 23868927677

E-mail: treca.zg@3gimnazija.hr

http://gimnazija-treca-zg.skole.hr/

KLASA: 112-02/22-01/01

URBROJ: 251-298-22-1

Zagreb,18. svibnja 2022.

Na temelju članka 126., stavka 1.-3. i članka 127. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10.-ispr., 90/11, 16/12, 86/12, 126/12.-pročišćeni tekst, 94/13, 152/14, 07/17, 68/18, 98/19. i 64/20.),i članka 60. Statuta, Školski odbor III. gimnazije, Zagreb, Kušlanova 52, raspisuje

**NATJEČAJ**

za imenovanje ravnatelja/ice III. gimnazije

I.

1. Kandidati koji se prijavljuju na natječaj za imenovanje ravnatelja/ice školske ustanove moraju ispunjavati sljedeće nužne uvjete:

* završen studij odgovarajuće vrste za rad na radnom mjestu nastavnika ili stručnog suradnika u školi, a koji može biti:
* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij;
* položen stručni ispit za učitelja/nastavnika ili stručnog suradnika, osim u slučaju iz članka 157. stavka 1. i 2. Zakona o odgoju i obrazovanju u osnovnoj i srednjoj školi,
* uvjete propisane člankom 106. Zakona o odgoju i obrazovanju u osnovnoj i srednjoj školi,
* najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

2. Dodatne kompetencije kandidata koji se prijavljuju na natječaj za imenovanje ravnatelja/ ravnateljice Škole, a koje će se vrednovati u natječajnom postupku jesu:

* poznavanje stranog jezika,
* osnovne digitalne vještine,
* iskustvo rada na projektima.

3. Ravnatelj/ica škole se imenuje na pet godina.

Uz pisanu i vlastoručno potpisanu prijavu kandidati koji se prijavljuju na natječaj za imenovanje ravnatelja/ravnateljice škole obvezni su dostaviti sljedeću dokaznu dokumentaciju o ispunjavanju nužnih uvjeta, u izvorniku ili ovjerenoj preslici:

* vlastoručno potpisan životopis,
* diplomu odnosno dokaz o odgovarajućoj vrsti i razini stručne spreme,
* dokaz o državljanstvu,
* dokaz o položenom stručnom ispitu za kandidate koji su ga bili dužni polagati odnosno dokaz da je osoba oslobođena obveze polaganja stručnog ispita,
* dokaz o stečenim pedagoškim kompetencijama za kandidate koji su bili u obvezi steći pedagoške kompetencije,
* dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje i potvrda školske ustanove/ školskih ustanova o vrsti i trajanju poslova),
* uvjerenje da se protiv osobe ne vodi kazneni postupak (dokaz da ne postoje zakonske zapreke za zasnivanje radnog odnosa u školskoj ustanovi u smislu članka 106. Zakona o odgoju i obrazovanju u osnovnoj i srednjoj školi), ne starije od dana objave natječaja,
* program rada za mandatno razdoblje.

Kandidati također mogu dostaviti u originalu ili ovjerenoj preslici dokaze o dodatnim kompetencijama:

1. poznavanje stranog jezika:
* javnom ispravom odnosno potvrdom srednjoškolske ili visokoškolske ustanove,
* potvrdom ili drugom ispravom osobe ovlaštene za provođenje edukacije stranih jezika,
* potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika,
* drugom ispravom;
1. osnovne digitalne vještine:
* javnom ispravom odnosno potvrdom srednjoškolske ili visokoškolske ustanove,
* potvrdom ili drugom ispravom osobe ovlaštene za edukaciju u području informacijskih znanosti,
* potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina,
* drugom ispravom;
1. iskustvo rada na projektima:
* potvrdom ili ispravom o sudjelovanju u pripremi i provedbi pojedinih projekata
* osobnom izjavom kandidata u životopisu.

Kandidatom prijavljenim na natječaj smatra se osoba koja u roku dostavi prijavu sa svim potrebnim prilozima te ispunjava formalne uvjete natječaja.

Nepotpune i nepravovremene prijave neće se razmatrati.

Na natječaj se mogu javiti osobe oba spola, sukladno Zakonu o ravnopravnosti spolova („Narodne novine“ br. 82/08. i 69/17.).

Prijavom na natječaj kandidati daju suglasnost odnosno privolu III. gimnaziji iz Zagreba da kao voditelj zbirke podataka može prikupljati, koristiti i dalje obrađivati osobne podatke u svrhu provedbe natječajnog postupka sukladno propisima s područja zaštite osobnih podataka.

Osobe koje se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17., 98/19. i 84/21.), članku 48. f Zakona o zaštiti vojnih i civilnih invalida rata („Narodne novine“ broj 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13., 152/14., 39/18. i 32/20.) te članku 48. Zakona o civilnim stradalnicima iz Domovinskog rata („Narodne novine“ broj 84/21.) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st.1. Zakona o hrvatskim braniteljima iz Domovinskog rata i članovima njihovih obitelji) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st.1. Zakona o civilnim stradalnicima iz Domovinskog rata) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Rok za podnošenje prijava je osam (8) dana od dana objave natječaja u „Narodnim novinama“ i na školskoj mrežnoj stranici, odnosno od dana 18. svibnja.2022. godine.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

Prijave na natječaj s dokaznom dokumentacijom o ispunjavanju uvjeta dostavljaju se u zatvorenoj omotnici osobno u tajništvo III. gimnazije ili preporučenom pošiljkom na adresu: III. gimnazija, Kušlanova 52, 10000 Zagreb, u zatvorenoj omotnici s naznakom: »Natječaj za imenovanje ravnatelja/ice – ne otvaraj«.

Predsjednik Školskog odbora:

Zoran Galić, prof.